ຝ່າຍຄ້ານຊີເຣຍຮ້ອງຂໍໃຫ້ ສັນນິບາດອາຫຣັບ ງົດການເປັນສະມາຊິກຂອງຊີເຣຍ ໄວ້ຊົ່ວຄາວ
ການ​ເຄຶ່ອນ​ໄຫວ​ດັ່ງກ່າວ​​ມີ​ຂຶ້ນ ​ໃນ​ຂະນະ​ທີ່​ພວກ​ສະມາຊິກ ​ສັນນິບາດ​ຊາດ​ອາ​ຫຣັບ 22 ປະ​ເທດ ກຽມ​ປະຊຸມ​ສຸກ​ເສີນ ​ທີ່​​ໄຄ​ໂຣ ປະ​ເທດ​ອີຈິບ.
ພວກນັກເຄຶ່ອນໄຫວຝ່າຍຄ້ານຂອງຊີເຣຍກ່າວວ່າ ພວກເຂົາເຈົ້າຈະໃຊ້ການປະທ້ວງຕ່າງໆ ທີ່ໄດ້ວາງແຜນໄວ້ແລ້ວສໍາລັບວັນສຸກນີ້ ເພື່ອຮຽກຮ້ອງໃຫ້ສັນນິບາດຊາດອາຫຣັບ ໂຈະ ການເປັນສະມາຊິກຂອງຊີເຣຍ ໄວ້ຊົ່ວຄາວ ການເຄຶ່ອນໄຫວດັ່ງກ່າວນີ້ມີຂຶ້ນໃນຂະນະທີ່ພວກສະມາຊິກສັນນິບາດຊາດອາຫຣັບ 22 ປະເທດ ຕຽມປະຊຸມສຸກເສີນທີ່ນະຄອນຫລວງໄຄໂຣປະເທດອີຈິບ ໃນວັນເສົາມື້ອື່ນນີ້ ເພື່ອປຶກສາຫາລືເລື້ອງຂໍ້ຕົກລົງທີ່ພັງລົງກັບດາມັສກັສ ເພື່ອໃຫ້ຊີເຣຍຍຸຕິການກວາດລ້າງ ພວກຄັດຄ້ານລັດຖະບານ ຢ່າງໂຫດຮ້າຍປ່າເຖື່ຶອນນັ້ນ ໃນຕົ້ນເດືອນນີ້ ຊີເຣຍໄດ້ຕົກລົງຕໍ່ແຜນການ ທີ່ຮຽກຮ້ອງໃຫ້ຖອນກໍາລັງຮັກສາຄວາມ ປອດໄພອອກໄປຈາກຖະໜົນຫົນທາງ ແລະໃຫ້ທໍາການເຈລະຈາກັບພວກຝ່າຍຄ້ານ ແຕ່ ພວກນັກເຄຶ່ອນໄຫວແລະພວກເຫັນເຫດການລາຍງານວ່າ ຄວາມຮຸນແຮງຍັງມີຢູ່ຕໍ່ໄປ ກຸ່ມສິ້ງຊອມສິດທິມະນຸດ Human Rights Watch ກໍໄດ້ກ່າວຄໍາຮຽກຮ້ອງໃຫ້ໂຈະການ ເປັນສະມາຊິກສັນນິບາດຊາດອາຫລັບຂອງຊິເຣບໄວ້ຄືກັນ ໃນລາຍງານສະບັບນຶ່ງທີ່ອອກ ໃນວັນສຸກມື້ນີ້ ກຸ່ມສິ້ງຊອມສິດທິມະນຸດກ່າວວ່າ ດາມັສກັສ ອາດມີຄວາມຜິດໃນຂໍ້ຫາກໍ່ ອາຊະຍາກໍາຕໍ່ຕ້ານມະນຸດຊາດ ຍ້ອນໄດ້ທໍາການທໍລະມານ ແລະການເຂັ່ນຂ້າທີ່ບໍ່ຖືກຕ້ອງ ຕາມກົດໝາຍ ຕາມທີ່ມີການກ່າວຫານັ້ນ ພວກນັກເຄຶ່ອນໄຫວກ່າວວ່າ ມີຄົນຖືກສັງຫານຢ່າງໜ້ອຍ 33 ຄົນ ໃນວັນພະຫັດວານນີ້ ຊຶ່ງພວກເຂົາເຈົ້າກ່າວວ່າ ການເສຍຊີວິດຫລາຍໆຄົນນັ້ນ ແມ່ນເກີດຂຶ້ນທີ່ເຂດເມືອງ Hom ອັນເປັນບ່ອນທີ່ພວກກໍາລັງຮັກສາ ຄວາມປອດໄພໄດ້ທໍາການບຸກຄົ້ນຫາຕົວພວກຄັດຄ້ານ ລັດຖະບານທັງ ຫລາຍນັ້ນ ພວກນັກເຄຶ່ອນໄຫວກ່າວວ່າ ທະຫານຊີເຣຍຈໍານວນນຶ່ງຖືກ ສັງຫານ ໃນເຫດການໂຈມຕີ